Staatskaping: Presidensie moet opdok vir appèl | Maroela Media
eNCA berig die presidensie was Woensdag in die hof om formeel kennis te gee van pres. Cyril Ramaphosa se besluit op 6 April om die aansoek om verlof tot appèl, wat deur oudpres. Jacob Zuma ingedien is toe hy nog president was, terug te trek.
Zuma het dié appèl in Desember voor sy bedanking in Februarie by die Noord-Gautengse hooggeregshof ingedien. Hy wou verhoed dat Thuli Madonsela, die voormalige openbare beskermer (OB), se staatskapingsverslag bekend gemaak word, maar die hof het beslis dat dié verslag in openbare belang is.
Die hof het ook beslis dat Zuma in sy persoonlike hoedanigheid vir die regskostes van sowat R10 miljoen moet betaal, waarna hy geappelleer het.
News24 berig Isaac Chowe, vir die presidensie, het Woensdag gevra dat die hof 'n kostebevel vir die appèlaansoek maak tot op 6 April. Chowe het ook aangedui dat Ramaphosa se terugtrekking van die appèlaansoek nie vir Zuma verhoed om in sy persoonlike hoedanigheid teen die hofuitspraak te appelleer nie.
Regterpresident Dunstan Mlambo het die presidensie se terugtrekking van die aansoek om verlof tot appèl toegestaan en beveel dat die koste van hierdie terugtrekking deur die presidensie betaal moet word.
Zuma is egter steeds aanspreeklik vir die ander regsonkoste wat aangegaan is voordat die appèlaansoek in Desember ingedien is.
Die geld kraantjie vir die korrupte ANC se JZ het nou opgedroog. JZ en sy trawante moet maar hul mates vir die "Orange overhauls" neem en deurstuur na die tronk owerhede.
JZ, jou dag het aangebreek in die hof – jou korrupte "Presidents Keepers" wat jy aangestel het en die hele staatsbestel beheer het om JZ uit die tronk te hou, is nie meer in beheer nie om miljoene belastingbetalers se geld te verbruik /vermors vir jou eie gewin en medelopers .
Maroela dankie vir die sprekende gesigsuitdrukking. Waar is die giggellaggie dan nou?
Zuma gebruik nog altyd elke triek in die boek om sy dag in die hof te systap. Dit kan maklik nog 5 jaar of langer duur. Dan is hy 83 jaar oud. Dan agiteer sy beskermers. Ag siestog, hoe kan julle so 'n ou weerlose man nou tronktoe stuur.?
Wonder wat gaan in daai kop aan. Goeie aksie foto.
Ramaphosa en hy het twee weke terug saam rongevlieg in Limpopo en gekuier . Op die belasting betaler se koste!